Oficiālais Vēstnesis L 243 , 27/09/2003 Lpp. 0092 - 0097



Komisijas Regula (EK) Nr. 1709/2003 (2003. gada 26. septembris), par rīsa sējumu un krājumu deklarācijām EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Regulu (EK) Nr. 3072/95 par rīsu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 411/2002 [2], un jo īpaši tās 8. panta d) apakšpunktu, tā kā: (1) Komisijas Regulu (EEK) Nr. 2124/83 [3] par rīsa sējumu un krājumu deklarācijām vairs nepielāgo pašlaik spēkā esošajām rīsa veidu klasifikācijām. Skaidrības labad tā minētā regula jāatceļ un jāaizstāj ar šo regulu. (2) Ievērojot Regulas (EK) Nr. 3072/95 6. panta 5. punkta trešo daļu, sējumu un krājumu deklarācijas jāsagatavo ražotājiem, un krājumu deklarācijas jāsagatavo arī rīsu dzirnavām. Dalībvalstīm uz minēto deklarāciju pamata jāiesniedz Komisijai sīki dati. (3) Komisijai jāspēj izmantot minētajās deklarācijās sniegtā informācija, lai izveidotu ainu par pieejamajiem rīsu krājumiem katra tirdzniecības gada sākumā, kas ļaus tai efektīvāk pārvaldīt tirgu. Tādēļ minēto deklarāciju saturam jākļūst precīzākam, jānosaka paziņošanas termiņi un jāprecizē forma, kādā paziņojums iesniedzams Komisijai. (4) Lai modernizētu pārvaldību, Komisijas prasītā informācija jānosūta pa elektronisko pastu. (5) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Ik gadu ražotāji vai ražotāju grupas nosūta tās dalībvalsts intervences aģentūrai, kurā atrodas viņu saimniecība, vai citai iestādei, ko norīkojusi tā dalībvalsts: a) līdz 15. oktobrim deklarāciju par krājumiem 31. augustā, nošķirot rīsu veidus, kas noteikti Regulas (EK) Nr. 3072/95 A pielikuma 2. punktā, un par katru veidu precizējot turēto daudzumu un veselo graudu ražu; b) līdz 15. novembrim sējumu deklarāciju, nošķirot rīsu veidus, kas noteikti Regulas (EK) Nr. 3072/95 A pielikuma 2. punktā, un par katru veidu precizējot izmantoto platību un iegūto rīsu daudzumu. 2. pants Attiecībā uz savām pārstrādes un importa darbībām rīsu dzirnavas ik gadu līdz 15. oktobrim nosūta tās dalībvalsts intervences aģentūrai vai citai tās dalībvalsts norīkotai iestādei deklarāciju par rīsu krājumiem 31. augustā, nošķirot rīsu veidus, kas noteikti Regulas (EK) Nr. 3072/95 A pielikuma 2. punktā, sadalot tos rīsos, kas ražoti Kopienā, un rīsos, kas importēti no trešām valstīm. Turētos daudzumus sadala pēc malšanas posma. Par katru izkulto (nelobīto) rīsu vai lobīto rīsu daudzumu norāda arī veselo rīsu ražu. 3. pants 1. Dalībvalstis Komisijai iesniedz: a) līdz 15. novembrim – I un II pielikumā norādīto informāciju, kas iegūta, apkopojot datus, kuri paredzēti 1. panta a) apakšpunktā un 2. pantā minētajās deklarācijās; b) līdz 15. decembrim – III pielikumā norādīto informāciju, kas iegūta no datu kopsavilkuma, kuri sniegti 1. panta b) apakšpunktā minētajās sējumu deklarācijās, un lēsto veselo graudu ražas prognozi. Nosūtītos datus drīkst grozīt, vēlākais, līdz 15. janvārim. 2. Deklarācijas, kas minētas 1. punktā, nosūta pa elektronisko pastu uz adresi, kas norādīta I, II un III pielikumā. 4. pants Dalībvalstis pieņem noteikumus, kas vajadzīgi, lai deklarācijas varētu iesniegt un centralizēt valsts līmenī. Tās veic arī kontroles pasākumus, kas vajadzīgi, lai nodrošinātu deklarāciju atbilstību patiesībai. Dalībvalstis informē Komisiju par šiem noteikumiem un pasākumiem. 5. pants Ar šo atceļ Regulu (EEK) Nr. 2124/83. 6. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. To piemēro no 2003. gada 1. septembra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 26. februārī Komisijas vārdā — Komisijas loceklis Franz Fischler [1] OV L 329, 30.12.1995., 18. lpp. [2] OV L 62, 5.3.2002., 27. lpp. [3] OV L 205, 29.7.1983., 16. lpp. -------------------------------------------------- I PIELIKUMS +++++ TIFF +++++ -------------------------------------------------- II PIELIKUMS +++++ TIFF +++++ +++++ TIFF +++++ -------------------------------------------------- III PIELIKUMS +++++ TIFF +++++ --------------------------------------------------